‘Mbete plaas lojaliteit aan ANC voor parlement’ | Maroela Media
Baleka Mbete, speaker van die parlement (Staatsrede 2016) (Skermskoot uit die regstreekse uitsending)
Die Demokratiese Alliansie het Dinsdag gesê speaker Baleka Mbete plaas duidelik die regerende party voor die belang van die parlement en die land wat betref die geheime stemming oor die mosie van wantroue in pres. Jacob Zuma.
Mbete het vroeër glo gesê LP’s het ŉ verpligting om te voldoen aan die standaard van hul partye.
“Mbete se kommentaar wys dat sy, wanneer sy te staan kom voor die inherente konflik tussen haar rol as voorsitter van die ANC en speaker van die nasionale vergadering, sy nie huiwer om die party voor die parlement te plaas nie,” het DA-hoofsweep John Steenhuisen gesê.
“Dit is kommerwekkend dat Mbete die vrymoedigheid het om só openlik te praat oor die ‘vepligtinge’ van ANC-LP’s, presies wanneer sy versoek word om te besluit oor die kwessie van die geheime stemming.”
Hy verwys na Mbete wat aan verslaggewers by die ANC-beleidskonferensie gesê het: “Wat betref die kwessie van ŉ geheime stemming, dink ek individue kan dink wat hulle wil, maar ŉ lid wat deur ŉ politieke party na die parlement gestuur is, is dit aan die betrokke party verskuldig om die posisie te neem soos daardeur gelei.”
Steenhuisen het gesê hoofregter Mogoeng Mogoeng het tydens die konstitusionele hof se uitspraak oor die opposisie se aansoek oor ŉ geheime stemming gesê: “Lede van die regerende party is ook vry om te stem op só manier wat nie altyd deur hul partye voorgeskryf hoef te word nie.”
Die hof het beslis dat ŉ geheime stemming oor die mosie van wantroue toelaatbaar is, maar dat die besluit by die speaker lê.
Steenhuisen het gesê Mbete moet haar woorde verantwoordelik kies, aangesien sy nie net die mag het om te besluit oor die geheime stemming nie, maar waarskynlik ook toesig sal hou oor die debat, wat vir 8 Augustus geskeduleer is.
ANC DA mosie van wantroue
Sy bewys maar net aan die hele SA wat ons al lankal weet – die ANC beskerm vir Zuma en die rede is baie verdag.
Pion van Zuma en die ANC.
Kom ons daag President Zume om aan te dring vir die geheime stemming, dan kan hy die hero word watter kant ook al
Teen n nasie van “enablers” soos die amerikaners in Irak gevind het kan jy niks doen op n politieke wyse nie en al manier is …….
is dit nie vreemd dat ons met n hele bevolking van “enabler” sit wat ons volk saam met hulle ten gronde wil laat gaan , en ons het nog steeds nie n woord vir “enabler” volgens google se translator nie ? of is enabler n …………… in afrikaans heheheh